TLU SA eis verduideliking oor gewysigde jagregulasies | Maroela Media
TLU SA dring aan op 'n verduideliking oor gewysigde regulasies wat Dinsdag in die Staatskoerant gepubliseer is en die reis oor provinsiale grense vir jagdoeleindes verbied.
Die departement van omgewing, bosbou en visserye het met die wysigings ook 'n stokkie gesteek voor akkommodasie vir jagters.
"Dit is uiters onverskillig en irrasioneel om sulke regulasies te publiseer," sê Louis Meintjes, die president van TLU SA. "Dit is nog 'n ekonomiese slag vir wildsboere wat reeds groot verliese gely het as gevolg van die eerste weke van die afsonderingsperiode se regulasies. Ons lede het reeds deposito's ontvang en voorbereidings getref vir jagters wat van ander provinsies by hulle sou gaan jag. Die risiko vir die verspreiding van Covid-19 op verafgeleë gebiede, waar min mense met mekaar in aanraking kom, is minimaal."
Wildsboere moet vanjaar sonder die inkomste van internasionale jagters klaarkom en het staatgemaak op plaaslike jagters om gedurende die jagseisoen 'n gedeelte van hulle inkomste op te maak. Daar is nou baie min geleentheid vir hierdie boere om 'n inkomste te verdien om sodoende die wildsplase aan die gang te hou.
Dit sal ook 'n invloed hê op werksgeleenthede. Volgens 'n verslag van Wildbedryf Suid-Afrika (WRSA) in April, is 67% van werknemers in die wildbedryf negatief geraak deur die beperkings.
"Ons versoek die departement en regering om 'n verduideliking te verskaf waarom hierdie regulasies skielik gewysig is," sê Meintjes. "Boere is reeds baie ontevrede oor hoe die afsonderingsperiode hulle beïnvloed, terwyl die regering op hulle staatmaak om voort te gaan om voedsel te produseer. Die dag sal kom wanneer boere nie meer in hierdie vraag kan voldoen nie."
Geen verduideliking sal gegee word nie. Die agenda is om die landbousektor so seer as moontlik te maak, siek regering waarmee ons opgeskeep is!
Dit raak maar seker tyd dat ons almal doen soos ons wil en wat ons wil, n taxi mag vol persone ry , maar 4 jagters mag nie eens op n 1600h plaas kom nie, Is is very apparent that certain sectors are targeted in a concerted effort to force equality , at the expense of workers earning a income
Nog ń regulasie om totale beheer te probeer kry oor die wetsgehoorsames. Moet die span nie eerder konsentreër om te poliesieer waar die ongehoorsame wetteloses chaos saai nie?
Dis ironies dat wild veilings steeds gehou kan word, wonder hoeveel invloed het C.R. se eie opkomende wild veilng op die besluit gehad?
Hierdie regulasies het niks met covid19 te doen nie. Deel van die ANC se "reset the economy" plan. Niks gaan oorbly nie…